Biar saya tunjukkan beberapa gambar.
Ini Sheena semasa kecil.
Dia comel, bukan? Sangat comel.
Tahun yang paling menggembirakan bagi saya
adalah ketika ketiga-tiga anak saya bersama saya.
Saya sayangkan semua anak saya.
Tengok, ini…
Ini saya dan Mekhail
ketika kami bercuti, tapi saya tak ingat tempatnya.
Sebenarnya itu bukan percutian keluarga.
Gambar itu pada tahun 2005.
Itu kali pertama
saya jumpa Indrani selepas saya lahir.
Indrani ajak kami ke Kolkata untuk berjumpa dia di hotel lima bintang.
Dia cakap,
"Saya akan tanggung perbelanjaan pendidikan kamu, "
juga menjaga ibu bapanya, datuk dan nenek saya,
dengan satu syarat.
Kami tak boleh panggil dia mak.
Kami kena panggil dia kakak di depan semua orang.
"Kamu perlukan bantuan kewangan, saya akan tolong.
Tapi kamu kena simpan rahsia ini. "
Sebab utama yang dia beritahu ialah
lelaki yang dia kahwini sekarang,
Peter Mukerjea, ialah individu yang sangat terkenal.
Dia sangat kaya dan berkuasa.
Dia tak nak apa-apa dari masa lalunya
menimbulkan masalah.
Dia juga kata, "Saya ada seorang lagi anak perempuan.
Dia pun tak boleh tahu yang kamu anak-anak saya. "
Dia tak nak sesiapa tahu
dia ada dua orang anak lagi.
Di dalam penerbangan pulang, saya dan Sheena sangat kecewa.
Ketika itulah datuk dan nenek kami
terangkan kepada kami,
"Inilah peluang kamu
untuk fikirkan tentang diri kamu. "
Kami buat keputusan untuk menerima syarat itu demi kebaikan kami.
Naik pesawat itu adalah keputusan yang salah.
Kalau tak, Sheena mesti ada lagi bersama saya.
MEI 2012
Dengar. Cerita asyik berubah.
SUARA RAHUL MUKERJEA
Ada sesuatu yang meragukan.
Tapi saya nak tanya ayah sesuatu.
Saya nak ayah jawab dengan jujur.
SUARA PETER MUKERJEA
Tanyalah.
Sebab kalau nanti saya dapat tahu yang kamu
tahu sesuatu tentang hal yang terjadi,
saya akan sangat kecewa. Sangat…
Sayang, ayah janji. Ayah bersumpah.
Dengar sini. Ayah janji dan bersumpah. Ayah tak beritahu
atau reka cerita dan ayah tak cakap
benda yang ayah tak tahu.
Sudah hampir setahun
sejak kes hangat tentang pembunuhan Sheena Bora didedahkan.
Ada banyak kejutan juga.
Tapi tiada yang sehangat dan mengejutkan seperti ini.
Biro Siasatan Pusat mengatakan usahawan ulung media Peter Mukerjea
berkomplot dalam pembunuhan ini.
Ketika mereka dedahkan tentangnya,
hal yang orang ramai belum tahu sehingga sekarang ialah
kenapa Biro Siasatan Pusat buat pertuduhan terhadap Peter Mukerjea…
VIDEO BOCOR SHEENA TANGKAP PETER MUKERJEA?
…kenapa mereka menahan dia.
Dua puluh rakaman audio eksklusif!
Perbualan yang anda boleh dengar dengan jelas
bahawa Peter dan Indrani memperdayakan Rahul
dan ia menunjukkan mereka sembunyikan sesuatu.
Malah, ini perbualan yang dirakam oleh Rahul
pada 2012, ketika Sheena Bora hilang.
Rahul sendiri yang menyerahkan
bukti terhadap ayahnya, Peter Mukerjea, kepada Biro Siasatan Pusat,
yang dipercayai membawa kepada penahanan taikun media itu.
Awak beritahu Biro Siasatan Pusat yang ayah awak tahu?
Awak rasa ayah awak tak bersalah?
Saya belum boleh komen…
RAHUL MUKERJEA ANAK PETER
…sebab saya tak nak jejaskan kes yang masih dalam siasatan.
Tapi ayah saya tak bersalah.
Saya agak yakin. Saya pasti dia tak bersalah.
Peter tulis surat kepada saya,
sehari sebelum hari jadi saya,
yang tertulis, "Saya berdoa supaya awak
boleh buktikan awak tak bersalah. "
Dia kata, "Saya Romeo awak, " dan "Ibarat Romeo dan Juliet,
kita akan bersatu semula dan semua ini akan berakhir. "
Keesokan harinya, 5 Januari 2016, dia failkan permohonan ikat jamin
mengatakan Indrani tentu buat semuanya dan saya tak tahu.
PETER MENYALAHKAN INDRANI
Sekarang Peter kata isterinya, Indrani, yang membuat rancangan
dan lakukan pembunuhan itu.
Melabel isterinya sebagai "wanita bercita-cita tinggi"
yang sanggup korbankan anak sendiri demi mencapai cita-citanya.
Saya rasa tak pernah sekali pun
Peter bertanya kepada saya, "Di mana Sheena?"
Tak pernah.
Pada tahun 2006, Sheena datang ke Bombay
semasa dia dimasukkan ke Kolej St. Xavier untuk pembelajaran universiti.
Saya membiayai keseluruhan pembelajarannya.
Saya rasa dia memang serupa dengan saya.
Rupa dia macam saya.
Malah dari segi personaliti, dia kuat, dia sangat kuat.
Dia juga bercita-cita tinggi seperti saya, sangat bercita-cita tinggi.
Ia juga merupakan sebab saya bawa dia ke Bombay.
Saya sangka saya dapat berikan platform yang lebih baik
jika dia di bandar yang lebih besar dan bertemu lebih ramai orang.
Dia ada potensi sebab dia bijak.
Semuanya berjalan lancar. Kami keluarga yang sangat bahagia.
Dia duduk di Marlow, di dalam bilik tetamu.
Di situlah hubungan kami menjadi akrab.
VIDHIE MUKERJEA ANAK INDRANI MUKERJEA
Saya jadi rapat dengan dia dan buat semua benda bersama.
Kami seperti adik-beradik. Ia sangat indah.
Ini Sheena dan Mekhail di Jerman.
Nampak tak?
Memori yang indah.
Kemudian ini…
Mekhail dan Sheena, saya rasa ini di Disney World.
Awak ikut sekali?
Ketika ini? Tak.
Semasa mereka pergi ke sana, saya sibuk sangat dengan kerja.
Saya sedang bangunkan saluran media dan rangkaian saluran media.
Saya nampak perubahan yang besar selepas dia kahwini Peter.
Perubahan yang besar. Dia nampak kejayaan, kuasa dan duit.
BEKAS RAKAN INDRANI
Saya dan Peter, perangai kami sangat serupa.
Cita-cita.
Keinginan, bersemangat.
Peter ialah orang Rupert Murdoch di India.
Dia ketua siaran yang sangat berjaya.
Dia wajah Star TV.
Sekitar tahun 2005, 2006,
ketika Peter kecewa dengan Star,
Peter dan Indrani buat keputusan untuk tubuhkan INX Media.
WARTAWAN & PENULIS
Saya curahkan segalanya untuk tubuhkan INX Media.
Semasa saya masuk, ramai bercakap tentang projek ini.
BEKAS KETUA BERITA TEMPATAN, NEWSX
Ia sangat besar. Ia akan menjadi sesuatu yang hebat.
INX MEDIA CUBA MENDAPATKAN $150 JUTA
Orang kata ia mungkin akan jadi CNN atau BBC
dari India.
INDRANI MUKERJEA: KAMI PEMAIN BESAR
Sementara semua orang mahukan kepakaran Peter dan kumpulan yang lama,
mereka juga mahukan orang baharu.
"DIA KETUA & SAYA PENGIKUT"
Saya jadi wajah INX.
MAJLIS HARI AIDS SEDUNIA MUMBAI DISEMBER 2007
Pn. Indrani Mukerjea, CEO INX Media.
Indrani.
Tolong berikan ucapan.
Selamat petang, semua!
Mewakili INX, saya mengalu-alukan kedatangan kamu semua.
Saya dan Peter selalu bersaing sesama sendiri.
KUNAL DASGUPTA BEKAS CEO, SONY INDIA
Dia juga bermain golf, macam saya, jadi kami berkawan baik.
Saya terkejut sebab Peter namakan isterinya
sebagai CEO syarikat.
Saya tak pernah rasa dia layak untuk uruskan perniagaan begini.
Itu merupakan satu tanda amaran yang jelas.
Dia wanita yang tiada latar belakang
dan bukan daripada keluarga yang terkenal.
Saya rasa ini salah satu sebab
walaupun dia sebahagian daripada pasangan yang sangat berkuasa,
dia masih dianggap sebagai orang luar.
Keluarga Mukerjea sangat bijak. Mereka ada orang yang bekerja cuma untuk
gembar-gemburkan bahawa Indrani orang media paling hebat.
BEKAS KETUA EDITOR NEWS X
Dia orang yang sangat pentingkan imej
yang media bawakan tentang dia, sebagai ketua korporat.
Ketika itulah Wall Street Journal mula menulis tentang dia.
50 WANITA BERPENGARUH 2008
Berita mengatakan dia merupakan antara 50 wanita paling berpengaruh di dunia.
Dia hantar kepada saya
dan cakap, "Tengok, nama Margaret Thatcher ada.
Nama saya pun ada. " Macam-macam lagi.
Mereka berusaha untuk capai kejayaan dan banyak lagi.
Mak saya berikan semua yang saya nak.
Tapi untuk Sheena dan Mekhail…
dia jadi ibu yang berbeza kepada mereka.
INDRANI MUKERJEA HADIRI GALA
Mulanya, Indrani menjaga kewangan kami.
Tapi lama-kelamaan, Sheena mula rasa
dia dilayan secara berbeza berbanding Vidhie.
Dua-dua anak perempuannya.
Mereka tinggal di Marlow bersama.
Ia sukar bagi Sheena
sebab dia tak boleh panggil Indrani "mak" di depan sesiapa.
Jauh di sudut hatinya, dia nak panggil Indrani "mak".
Sejak kecil…
kami menantikan perasaan itu.
Apabila kami jumpa,
dia curahkan kepada orang lain.
Kami tak memilih kehidupan begini.
Kami tak pilih ini, semua ini, untuk berlaku kepada kami.
Kemudian saya dapat tahu ayah saya ditahan.
Saya di London ketika itu.
Saya berkurung di dalam bilik
dengan sebotol Jack Daniels,
saya minum dan tidur selama tiga hari.
Saya rasa sangat sunyi waktu itu. Jujur saya cakap,
saya rasa sangat sunyi.
Keluarga belah ayah saya sangat berwaspada…
fikirkan, "Vidhie akan khianati kitakah?"
"Kita kena berwaspada dengan Vidhie. "
Saya tak ada punca pendapatan.
Saya rasa semakin terjerat.
Saya diberikan kata dua yang jelas.
"Kalau kamu di pihak Indrani, maaf, kami tak boleh tolong kamu. "
Semakin banyak saya mengata mak saya,
keluarga itu semakin menerima saya.
Saya masih ingat Mak Cik Shangon
berbual dengan saya dan dia cakap,
"Mak cik rasa kamu patut berhenti panggil Indrani mak.
Kamu patut panggil nama dia saja atau panggil dia Lucy. "
Lucy ialah Lucifer.
Saya akan tampar Shangon Das Gupta
kalau dia berani panggil saya Lucy depan-depan.
Saya akan bantai dia dan patahkan semua gigi dia. Sumpah.
Saya akan buat sekarang jika dia berani panggil saya begitu.
Saya cakap, "Saya tak boleh rindu mak. Dia bukan mak saya. "
Saya mula panggil dia Lucy.
Perbicaraan bermula pada Februari 2017,
dua tahun selepas Indrani ditangkap.
Haluan perbicaraan ini akan menentukan sama ada Indrani bersalah atau tidak.
Saya percayakan badan kehakiman dan mahkamah.
PEGUAM
Selepas semua penyiasatan ini, kita masih tak tahu
apa motifnya?
Motif ialah elemen utama.
Sukar bagi hakim…
YP SINGH BEKAS PEGAWAI POLIS
…untuk jatuhkan hukuman tanpa motif yang kukuh.
Saya mengikuti kes ini sejak hari pertama perbicaraan.
Cuma ada beberapa
perkara penting yang kami nantikan pada perbicaraan itu.
WARTAWAN MAHKAMAH SENIOR
Antaranya ketika Mekhail datang.
23 JULAI 2018
Mulanya, saya gementar.
Sebab semua ini baharu bagi saya.
MEKHAIL BORA ANAK INDRANI MUKERJEA
Mahkamah, peguam, cara mereka bertanya.
Tapi saya tenangkan diri dan kata,
"Awak kena bela kakak awak. "
Pengakuan Mekhail Bora penuh dengan pendedahan dan maklumat sensasi,
mengatakan dia diseksa supaya mengaku yang mentalnya tak stabil,
jadi kebenaran tentang hubungannya dengan Indrani takkan didedahkan.
INDRANI NAK BUKTIKAN YANG MENTAL SAYA TAK STABIL
SAYA DISEKSA DI HOSPITAL SAKIT JIWA ATAS PERINTAH INDRANI, KATA MEKHAIL
Pada tahun 2005, saya berusia 15 tahun,
Indrani bawa saya makan tengah hari dan dia kata,
"Kamu akan ke Bengaluru lagi dua jam.
Beg dan baju kamu dah ada di dalam kereta.
Di Bengaluru, kamu akan habiskan gred 11 dan 12.
Itu keputusan saya. "
Saya tak tahu pun Bengaluru di mana.
BENGALURU
Saya masih ingat dengan jelas.
Saya menangis. Dia turunkan beg saya. Dia tak ucap selamat tinggal pun.
Keretanya menuju keluar dari tingkat bawah tanah hostel.
Apabila saya masuk ke sekolah, saya hilang arah.
Saya tak ada telefon bimbit ketika itu.
Saya tak berhubung dengan Sheena serta datuk dan nenek saya.
Walaupun dah setahun saya duduk di Bengaluru,
saya tak dibenarkan bercakap dengan sesiapa kecuali Indrani.
Dia suruh saya ke Bombay.
Hari itu, saya dikenalkan dengan seorang lelaki kurus berkaca mata dan bermisai.
Namanya Sanjeev Khanna.
Saya tak tahu dia bekas suami Indrani.
Dia kata itu kawan kerja dia.
"Dia akan bawa kamu ke bar. Ikut dia. "
Perkara terakhir yang saya ingat ialah saya minum satu gelas tequila.
Kemudian saya pengsan.
Apabila saya sedar keesokan paginya…
kedua belah tangan saya diikat pada katil.
Kaki saya pun diikat.
Dua, tiga orang pekerja wad datang.
Mereka mula pukul saya.
Selepas setengah jam, doktor datang.
"Memandangkan awak ketagihan dadah, awak dimasukkan ke sini
oleh kakak awak, Indrani. "
"Awak berada di Pusat Jagaan Kesihatan Mental Masina. "
HOSPITAL MASINA KESIHATAN ANDA, MISI KAMI
Saya tak tahu suntikan apa yang mereka beri.
Mereka beri rawatan kejutan.
Saya dah putus asa ketika itu.
Selepas sebulan, Indrani datang berjumpa saya.
Indrani tanya saya,
"Kamu okey?" Saya kata, "Takkanlah saya okey?
Apa salah saya?"
Dia mula menjerit kepada saya.
"Dia dah gila!"
"Dia jadi agresif. " Macam-macam lagi.
Sejurus selepas itu, mereka tarik saya keluar dari situ.
Mereka tak benarkan saya cakap.
Tempoh setahun itu sangat…
Seksaan yang saya lalui,
ia ibarat menempuh maut.
Tapi saya berjaya laluinya.
Kemudian saya terfikir mungkin semua ini berlaku
sebab sebelum saya dimasukkan ke sana,
saya ada beritahu beberapa orang
yang dia mak saya.
Sebagai seorang ibu, apa patut saya buat?
Biarkan dia bunuh diri dengan pelbagai jenis dadah?
Sebagai seorang ibu…
saya buat keputusan yang betul untuk bawa dia bertemu doktor.
INDRANI MINTA BANTUAN KAUNSELOR
MASUKKAN MEKHAIL KE MASINA KERANA KETAGIHAN GANJA
Saya tak faham. Kalau jaga anak pun
kita salah, kalau tak jaga pun salah!
Aduhai!
Ini ketika mereka bermain ski.
Percutian ski di Switzerland.
Sheena dan Mekhail. Mereka nampak gembira.
Adakah ini nampak seperti kehidupan yang menyedihkan,
tak berduit, tiada harta dan keselesaan?
Ini bukan saja keselesaan. Ini kemewahan.
Ada nampak macam saya beri mereka kehidupan
yang buat Mekhail sangat tak gembira?
Ini Mekhail yang ketawa dan gembira bersama dua adik-beradik perempuannya.
Bersama Sheena dan Vidhie.
Ini pula Sheena dan Vidhie bersama.
Nampak? Ini di rumah, di Marlow iaitu di sini.
Hubungan saya dan Sheena
pada tahun 2002 hingga 2008 sangat baik sehinggalah Rahul muncul.
Boleh nampak semua gambar ini.
Semuanya musnah selepas Rahul muncul.
Peter bawa Rahul ke India
untuk menetap di sini, habiskan masa bersama kami dan cari kerja.
Mak saya dan Rahul, mereka tak sebulu sejak awal lagi.
Dia tak suka ayah saya kahwin dengan mak saya.
Malah sebelum perkahwinan mereka pun
Rahul dah timbulkan masalah besar.
Bergaduh, cakap mak saya macam-macam.
Memalukan dia di depan orang lain.
Kemudian mak saya pun fikir,
"Okey. Lantaklah. Kenapa saya kena terima saja?
Saya takkan layan awak dengan baik. " Rahul pun sama.
Sheena dan Rahul bertemu sekitar tahun 2008, 2009.
Rahul banyak habiskan masa di rumah semasa Sheena ada di sana.
Pada satu hujung minggu,
saya bangun sangat awal dan saya ingat
saya budak yang terus buka saja pintu
dan tak tahu nak ketuk dulu. Saya buka pintu dan…
nampak mereka berdua tidur di katil yang sama dan berpelukan.
Saya rasa dikhianati. Saya rasa agak marah.
Saya rasa ada muslihat yang sedang berlaku.
Hubungan mereka bermula dengan begitu cepat.
Saya percaya yang mereka sangat mencintai satu sama lain.
Itu saya tak boleh nafikan.
Pembantu rumah kami, Maya, beritahu mak.
Mak tak suka.
Itu tak betul, saya tak membantah hubungan itu.
Tapi saya risau
tentang Rahul.
Rahul berat tulang. Dia tak bekerja, dia tak buat apa-apa.
Rahul menghasut Sheena supaya menentang saya.
Saya dan ayah saya jumpa Rahul dan Sheena secara rahsia.
Rahul mendesak dia.
Dia cakap, "Awak patut…
Awak patut beritahu Vidhie, awak patut beritahu dia. "
Kami duduk di balkoni dan Sheena cakap,
"Hei, saya ada sesuatu nak beritahu kamu semua.
Indrani sebenarnya mak saya. "
Saya kata, "Betulkah?"
"Jadi maksudnya kita adik-beradik?"
Itu reaksi pertama saya.
Saya cakap, "Maksudnya kita adik-beradik. " Dia kata, "Ya. "
Dia pegang tangan saya. Dia kata, "Kita adik-beradik. "
Saya pandang ayah saya dan cakap, "Ini tak masuk akal.
Kita patut tanya mak sendiri. "
Apabila kami buat, kami berdua tanya mak sendiri,
tapi dia cakap, "Mengarut. Itu tak betul. "
Saya tak rasa itu masa yang sesuai untuk beritahu Vidhie
yang Sheena anak saya dan…
Saya rasa apabila ia berlaku pada masa itu, saya tak…
Sebenarnya tak. Bukan.
Vidhie tak pernah tanya saya, maaf.
Saya tak tahu pun mereka berjumpa.
Saya dapat tahu Vidhie dan Peter berjumpa Sheena selepas saya ditangkap.
Saya tak tahu pun mereka berjumpa. Itu memang tipu. Tidak!
Selepas itu, Sheena dan Rahul bergabung.
Mereka melawan mak saya.
Sejak itu, pergaduhan kerap berlaku.
Banyak kali. Kemudian Sheena menjadi…
Sheena jadi sangat marah.
Mak saya dan Sheena dah tak berhubung.
Rahul dan ayah saya pun dah tak berhubung.
Mak saya pun punca sebab dia ada cakap,
"Dengar sini, kalau anak awak nak buat perangai begini,
jangan berhubung dengan dia. "
Kami sangat tertekan dan saya sibuk dengan kerja di INX.
Selalunya, saya tidur
dalam tiga jam satu malam atau kadang-kadang,
saya bekerja setiap hari Ahad. Begitulah cara pasukan saya bekerja.
Di INX, dia tak boleh kawal diri.
Dia rasa kedudukannya tak terjamin.
Dia rasa curiga bahawa ada konspirasi untuk jatuhkan dia.
Ada orang yang memfitnah dia,
yang tak nak terima kuasa dia sebagai ketua.
Ada mesyuarat prestasi di Delhi yang Indrani akan hadiri.
Dia akan menjerit ketika mesyuarat itu.
Dia akan telefon orang lewat malam dan menangis.
Kamu semua dialu-alukan untuk berikan
maklum balas yang ikhlas. Tak perlu tulis komen yang teruk,
beritahu kami terus.
Kami akan perbaiki dan kamu boleh komen benda baik.
Saluran baharu INX ke udara.
Ia tak mendapat sambutan seperti yang diharapkan.
SAHIL JOSHI WARTAWAN
Ia tak beri kesan besar terhadap industri media
dan semuanya mula hancur.
Kemudian cerita mula tersebar
tentang orang yang dibuang, pergaduhan yang teruk.
Orang terus tahu yang ia takkan berjaya.
KHABAR ANGIN 9X INX MEDIA ADA MASALAH KEWANGAN
Saya seorang wanita, bukan daripada industri ini,
saya muda dan tak berpengalaman.
Jelas sekali ia berlaku sebab Indrani dilantik menjadi CEO.
INX mendapat
banyak duit, beberapa ratus juta dolar.
Duit ini habis dalam masa dua tahun.
Jadi di mana mereka belanjakan duit ini, saya pun tak tahu.
Ada sesuatu yang diteliti secara dekat
bukan cuma oleh pesaing dan orang ramai, tapi pelabur
dan juga pihak kerajaan.
£90 JUTA DARI INX MEDIA DIKELUARKAN
Direktorat Penguatkuasaan sudah lakukan penyiasatan.
Mereka syak yang duit itu dikeluarkan.
Mereka jual syarikat itu dan pindah ke UK.
Ketiadaan mereka di India selama bertahun-tahun
telah menjadi bahan perbualan dan gosip…
DILIP CHERIAN PERUNDING KOMUNIKASI
…dan mereka terus hilang dari sini begitu saja.
Melihat kepada keadaan ini, ia melibatkan sejumlah wang yang besar.
Saya rasa duit menjadi pendorong besar untuk buat perkara yang salah.
SHEENA BORA DUBUNUH KERANA DUIT DI DALAM AKAUNNYA?
MOTIF DI SEBALIK PEMBUNUHAN SHEENA
SEJUMLAH WANG YANG BESAR
MENGUGUT IBUNYA
Ada orang yang mula mempersoalkan, "Adakah Sheena tahu tentang kes INX?"
"Dia ada butiran tentang kes INX?"
"Itukah punca Sheena hilang?"
Kertas pertuduhan Biro Siasatan Pusat dah diketahui umum.
Tiada unsur kewangan yang dilaporkan.
Mereka kekal dengan maklumat daripada Polis Mumbai.
Kemudian teori konspirasi bermula.
Semasa tahun-tahun di England,
mak saya sangat tertekan dengan hal yang berlaku.
Anginnya berubah-ubah dan sangat cemas.
Saya dan ayah saya semakin rapat
dan saya mula rasa mak jenis yang sangat tegas…
yang nak kawal makanan saya, bilangan Barbie saya boleh dapat.
Tapi ayah saya cakap, "Beri saja semuanya. "
Dia jadi lebih tegas
dan ganas lebih daripada yang sepatutnya.
Kena tampar itu perkara biasa.
Saya akan kena tampar kalau menjawab.
Ia membuatkan emosi saya trauma dan saya takut.
TARIKH: 14 NOVEMBER 2011 DARIPADA: RAHUL MUKERJEA
NAMASTE PARIVAAR DAN SELAMAT HARI DEEPAVALI/TAHUN BARU
SAYA DAN SHEENA DAH BERTUNANG DAN AKAN BERKAHWIN. HORE!
BELUM ADA TARIKH TAPI KAMI AKAN BERITAHU TEMPAT DAN MASA UNTUK KE MAJLIS KAMI!
Ketika itu, Rahul hantar satu e-mel tentang pertunangan mereka.
Mak saya sangat tak gembira tentangnya.
Keadaan sangat tegang
dan saya rasa ia jadi semakin teruk.
Indrani datang ke Mumbai dengan identiti baharu.
Tiada seorang pun rakan terdekatnya yang tahu tentang masa lalunya.
Bagi dia, apabila Sheena dedahkan semuanya,
ia merosakkan imejnya dalam kalangan kenalan sosialnya.
Apabila fikirkan yang Sheena dan Rahul akan berkahwin,
ia buat Indrani sangat takut.
Semua orang di Guwahati tahu yang kami anak-anak dia.
Penipuan akan terdedah semasa perkahwinan itu.
Indrani telefon datuk dan nenek kami.
Dia suruh nenek kami yakinkan Sheena
yang jika dia kahwin dengan Rahul,
Sheena akan kehilangan bahagian hartanah di Guwahati
dan mereka akan tukar wasiat.
Indrani gunakan duit untuk kawal seluruh keluarga saya.
Dia gunakannya sebagai senjata.
"Kalau tak ikut arahan saya,
saya akan hentikan bantuan kewangan. "
Sheena satu-satunya orang di dalam keluarga
yang Indrani tak boleh kawal dengan duit.
Dia gembira. Dia kata, "Saya gembira dengan Rahul
dan saya nak habiskan hidup saya bersama dia. "
Hal yang saya lalui…
Takut dengan akibatnya,
saya ingatkan Sheena
supaya berhati-hati.
MEI 2012
Perkara yang Sheena beritahu saya
sebelum semua ini berlaku,
dia dapat tempat di Oxford Brookes, tapi pada bulan Januari nanti.
Di tempat kerja, setahu saya, dia sangat bagus.
Dia akan dinaikkan pangkat. Prestasinya cemerlang baru-baru ini.
Tiada sebab dia nak tinggalkan kerjanya dan hilang
tanpa beritahu sesiapa.
Selama tiga tahun saya dan Sheena tak berhubung. Saya kata, "Dengar sini,
kamu semua teruskanlah dengan hidup kamu.
Saya di England, kamu di India. "
Tentulah Rahul masih tak bekerja.
"Kalau kamu gembira di sana, teruskan, tapi ingat
supaya kekalkan jarak hubungan seperti ini. "
Pada suatu hari tahun 2012, apabila Sheena hubungi saya
dan ia direkodkan. Ada rekod.
Sheena hubungi saya dan cakap, "Saya perlu jumpa awak. "
TARIKH: JUMAAT, 9 MAC 2012 DARIPADA: SHEENA BORA
KEPADA: INDRANI MUKERJEA
SAYA ANAK AWAK. SAYA SEBAHAGIAN DARIPADA AWAK.
HIDUP TERLALU SINGKAT UNTUK BERDENDAM,
MENIPU DAN MARAHKAN SESUATU.
SAYA CUMA NAK LUAHKAN SEMUANYA DAN BERSIHKAN KARMA SAYA.
Selepas tak bercakap selama tiga tahun, dia yang mula-mula hantar e-mel.
Ya, saya tahu.
- Kenapa? - Kenapa?
Kenapa dia hantar e-mel, supaya dia boleh mati selepas itu?
Tak, begini. Sebab…
Sebab saya dan ayah tak berhubung.
Dia rasa serba salah tentangnya.
Dia ingatkan kalau dia boleh berbaik dengan Indrani,
itu mungkin akan berubah juga.
7 APRIL 2012 17 HARI SEBELUM KEHILANGAN SHEENA
Saya berjumpa Sheena
pada 7 April 2012.
Pada 7 hari bulan, tolong ingat betul-betul,
7 April 2012.
Saya dan Sheena berjumpa di Kalina Hyatt.
Saya cakap dengan dia, "Kalau awak nak jumpa Indrani,
awak akan jumpa dia untuk makan malam, bukan? Baguslah.
Awak hantar e-mel untuk berbaik.
Pergilah jumpa dia. Awak nak buat MBA,
betul tak? Kalau dia boleh bayarkan,
tapi dia letakkan syarat…
Saya andaikan saja, bukan saya pasti itu berlaku,
jika dia tak nak kita bersama,
saya faham. Sambung pelajaran awak,
buat hal yang perlu dan saya akan terima.
Pada masa hadapan, saya pun akan buat hal saya.
Nanti, kita boleh jumpa lagi. "
Makan malam itu lama. Kami berbual tentang banyak perkara dan…
Ada banyak nak dibualkan. Kami ceritakan kisah sepanjang tiga tahun.
Dia nak lanjutkan pelajaran
dan dia nak putuskan hubungan itu.
Itu yang berlaku. Tak boleh dinafikan.
Satu-satunya sebab saya boleh… Saya cuba nak buat kesimpulan…
SUARA INDRANI MUKERJEA
Satu-satunya sebab dia hubungi saya ialah sebab dia nak duit.
- Itu saja sebabnya. - Okey.
Tiada sebab lain untuk dia hubungi saya.
Sheena pernah minta duit daripada awak?
Sheena langsung tak pernah
minta duit yang banyak.
Malah, saya boleh akui yang untuk pelajarannya,
dia kata dia nak buat pinjaman bank.
Dia ada maruah dan dia takkan
minta duit melainkan dia sangat terdesak.
Selepas dia mula bekerja, dia tak pernah ambil,
minta atau ambil apa-apa daripada saya.
24 APRIL 2012 MALAM KEHILANGAN SHEENA
Pada 24 April 2012, saya berada di Bombay.
Selain itu,
saya tak boleh terangkan apa-apa lagi.
Sebab hal ini sub judice.
Awak ada jumpa Sheena pada 24 hari bulan?
Saya tak boleh komen lagi hingga…
Tapi bukankah ia dah dibuktikan di mahkamah?
Tak, tentulah belum.
Rahul hantar Sheena tak membuktikan saya jumpa Sheena.
Ia belum dibuktikan lagi
yang saya jumpa Sheena pada mana-mana hari,
sama ada pada 24 hari bulan atau selepas itu,
atau mana-mana hari pada 2012.
Rahul?
Saya cuma beritahu rentetan kejadian, okey?
Sheena datang ke Amarsons pada pukul 6.30.
Ya.
Dia beli sari di sana.
Saya balik ke rumah pada pukul 9.45.
Seluruh kisah ini sendiri sangat pelik.
Saya memang bukan ibu yang sempurna, tapi itu tak bermakna saya pembunuh.
Kenapa saya kena membunuh?
Mengarut.
Saya yakin tentang satu perkara.
Sheena masih hidup.
Saya tahu…
dia ada di suatu tempat.
Terjemahan sari kata oleh Nur Aqilah Miza Zulkifli